Държавен вестник, бр. 59, 2025 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  59
GSM / UMTS / LTE / WiMAX 900 MHz
925,0-960,0 MHz
925,0-925,1
„А1 БЪЛГА­
РИЯ“ ЕАД
„ВИВАКОМ 
БЪЛГАРИЯ“ 
ЕАД
„ЙЕТТЕЛ 
БЪЛГАРИЯ“ 
EАД
959,9-960,0
925,1-936,7
936,7-948,3
948,3-959,9
0,1
11,6 MHz
11,6 MHz
11,6 MHz
0,1
Фигура 1
С преразпределението на радиочестот­
ния спектър Комисията за регулиране на 
съобщенията осигури 3х2х11.6 MHz непре­
къснат честотен ресурс за всяко от трите 
предприятия.
Към 1 януари 2022 г. свободният ресурс в 
обхват 1800 MHz беше в размер на 2х25 MHz. 
През 2022 г. и 2024 г. Комисията за регулира­
не на съобщенията предостави допълнителен 
честотен ресурс и към настоящия момент 
целият радиочестотен спектър в обхвата 
равнопоставено е предоставен за ползване 
на трите мобилни предприятия (всяко от тях 
притежава 2х25 MHz).
1.4. Обхват 1.5 GHz
В обхват 1.5 GHz свободният радиочесто­
тен ресурс възлиза на 90 MHz и може да 
се ползва за наземни мрежи, позволяващи 
предоставяне на електронни съобщителни 
услуги. Режимът на работа в тази лента се 
ограничава до предаване в права посока 
(от базова станция към крайно устройство). 
Това осигурява по-широк канал за връзка 
от базова станция към крайни устройства, 
което от своя страна създава възможност 
за пренос на по-голямо количество данни 
и предоставяне на по-качествена услуга на 
потребителите.
Размерът на един блок е кратен на 5 MHz, 
като се прилагат и маски за границите на бло­
ковете с цел гарантиране на съвместимостта в 
рамките на блока и между съседните мрежи.
В рамките на проведените обществени 
консултации на Позицията относно перс­
пективите за ползване на свободния ресурс 
в радиочестотни обхвати 1.5 GHz, 2.6 GHz, 
3.6 GHz и 26 GHz предприятията показаха 
само принципен интерес към придобиване 
на спектър от обхват 1.5 GHz на по-късен 
етап (след 5 години), като подкрепиха пред­
ложението на Комисията за регулиране на 
съобщенията при предоставянето на честотен 
ресурс спектърът да бъде разпределен на три 
блока по 30 MHz.
Отчитайки режима на работа в радиочес­
тотна лента 1427-1517 MHz, честотният ресурс 
от обхват 1.5 GHz следва да се предостави 
на предприятия, които имат разрешения за 
ползване на радиочестотен спектър за на­
земни мрежи, позволяващи предоставянето 
на електронни съобщителни мрежи в други 
технологично неутрални обхвати, като разре­
шенията бъдат с национално покритие. 
С цел осигуряване на ефективно използва­
не на радиочестотния спектър Комисията за 
регулиране на съобщенията ще проведе нови 
обществени консултации относно перспективи­
те и условията за ползване на свободния ресурс 
в радиочестотен обхват 1.5 GHz през 2026 г.
1.5. Обхват 2 GHz
Към настоящия момент целият радио­
честотен спектър в обхват 2 GHz, възлизащ 
на 120 MHz, равнопоставено е предоставен 
за ползване на три мобилни предприятия. 
Срокът на действие на разрешенията, който 
изтича на 25.04.2025 г., е удължен с 10 години 
до 25.04.2035 г.
1.6. Обхват 2.3 GHz
Европейската конференция по пощи и 
далекосъобщения разработи хармонизирани 
технически и регулаторни условия за използ­
ване на радиочестотна лента 2300-2400 MHz 
за използване на неизключителен принцип от 
наземни системи, предоставящи електронни 
съобщителни услуги. Разработена е и рамка за 
споделяне на радиочестотен спектър под фор­
мата на лицензиран споделен достъп (LSA) за 
държавите, желаещи да запазят в дългосрочен 
план съществуващите ползватели и да въведат 
нови такива, предоставящи мобилни услуги.
Няколко държави в Европа вече са предос­
тавили радиочестотен спектър за използване 
от безжични мрежи, докато други предпо­
читат да запазят настоящото използване на 
лентата или да продължат проучванията си 
за бъдещото използване.
В България обхватът продължава да се 
използва от електронни съобщителни мрежи 
за производство на програми и провеждане 
на специални събития (PMSE), SAP/SAB, 
включително ENG/OB и радиосъоръжения 
от любителска радиослужба.
Комисията счита, че съществуващите 
ползватели в тази и съседните ленти следва 
да бъдат защитени, като до възникването на 
необходимост от допълнително количество 
спектър за безжични широколентови мрежи 
използването на лентата за съществуващите 
приложения ще се запази.
1.7. Обхват 2.6 GHz
През 2021 г. Комисията за регулиране 
на съобщенията издаде три разрешения за 
ползване на радиочестотен спектър в обхват 
2.6 GHz за наземна мрежа, позволяваща 
предоставянето на електронни съобщителни 
услуги, с национално покритие. С разрешени­
ята на всяко от предприятията е предоставен 
за ползване честотен ресурс от 2х20 MHz за 
срок от двадесет години.